# Temporada 1993-1994 del Club Joventut Badalona

La temporada 1993-1994 va ser la 55a temporada en actiu del Club Joventut Badalona des que va començar a competir de manera oficial. La Penya va disputar la seva 38a temporada a la màxima categoria del bàsquet espanyol. Va acabar la fase regular en la quarta posició, classificant-se per disputar els play-offs, tal com havia aconseguit les altres 10 temporades anteriors. L'equip també va participar en la Copa del Rei i a la Lliga catalana, però sense dubte la temporada ha passat a la història per proclamar-se campió de la Lliga europea. Aquest any l'equip s'anomena 7up Joventut.

## Resultats
### Lliga Europea

El Joventut es va proclamar campió de la Lliga europea en derrotar a la final l'Olympiacos grec per 59 a 57. La final a quatre es va disputar al Yad Eliyahu de Tel-Aviv, Israel. En la gran final, el pivot verd-i-negre Corny Thompson va ser decisiu al fer un triple quan faltaven dinou segons per a acabar el partit.
L'equip es va estrenar a la competició derrotant l'ASK Brocēni a la segona ronda de la fase prèvia. Va superar la fase de grups com a tercer classificat, per darrere de l'Efes Pilsen turc i el Panathinaikos grec, i per davant del Buckler Bologna, Cibona, Benfica, Pau-Orthez i Clear Cantù. A quarts de final va eliminar el Reial Madrid, guanyant el dos partits: 88-69 i 71-67, i a semifinals, partit pertanyent a la Final Four, es va desfer del FC Barcelona per 65 a 79.

### Lliga ACB i play-offs

A la Lliga ACB finalitza la fase regular en la quarta posició de 20 equips participants, classificant-se per disputar els play-offs pel títol. En 38 partits disputats de la fase regular va obtenir un bagatge de 18 victòries i 10 derrotes, amb 2.304 punts a favor i 2.071 en contra (+233). A la ronda de vuitens dels play-offs va derrotar el CB NatWest Zaragoza en tres partits (2-1), i en quarts de final va deixar fora de les semifinals el CB Cáceres, guanyant els dos primers partits. A semifinals va quedar eliminat en perdre amb el FC Barcelona en cinc partits.

### Copa del Rei

El 7up Joventut va quedar eliminat a quarts de final en perdre 71 a 79 davant el Taugrés Baskonia.

### Lliga catalana

A la 14a edició de la Lliga catalana, la Penya va superar en semifinals el Bàsquet Manresa per 86 a 78, però va caure a la final davant el FC Barcelona (95-89).

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 1993-94 # Jugador Pos. A. 4 Dani Pérez Aler 1.98 5 Rafa Jofresa Base 1.83 6 Tomàs Jofresa Base 1.84 8 Jordi Villacampa Aler 1.96 9 Dyron Nix Aler 2.01 10 Corny Thompson Pivot 2.02 11 Tony Dawson Aler 1.97 12 Juan Antonio Morales Pivot 2.11 13 Ferran Martínez Pivot 2.12 14 Alfonso Albert Pivot 2.11 15 Mike Smith Aler 1.98 En fons verd, noves incorporacions de la temporada. | Club Joventut Badalona: staff 1993-94 Nom Funció Zeljko Obradovic Entrenador Zoran Miocinovic Entrenador assistent Josep Maria Izquierdo Entrenador assistent Joaquín Forteza Entrenador assistent |
Jugadors del planter amb minuts al 1r equip :
| # | Jugador | Pos. | A. | Participació |
| 99 | Iván Corrales | Base | 1.82 | 8 partits |
| 99 | Joffre Lleal | Escorta | 1.95 | 1 partit |
| 99 | Daniel Garcia Gutiérrez | Pivot | 2.09 | 4 partits |

### Baixes

Baixes a l'inici de temporada :
| Jugador | Pos. |
| Joe Kopicki | Pivot |
| Chris Jent | Aler |
Baixes durant la temporada :
| Jugador | Pos. |
| John Morton | Escorta |

## Referències

* ↑ «Corny Tompson: "Tiré el triple convencido de meterlo"». AS, 26-04-2014 [Consulta: 20 abril 2018].
* ↑ «European League 1993-94» (en castellà). Linguasport. [Consulta: 27 abril 2018].
* ↑ «Liga ACB 1993-94». Linguasport. [Consulta: 20 abril 2018].
* ↑ «LVIII Copa del Rey 1994» (en castellà). Linguasport. [Consulta: 27 abril 2018].
* ↑ «Lliga Catalana». Pop FLock. Arxivat de l'original el 14 d’abril 2018. [Consulta: 20 abril 2018].
* ↑ «Memoria de plantillas: 7up Joventut 1993-94» (en castellà). ACB.com. Arxivat de l'original el 21 d’abril 2018. [Consulta: 20 abril 2018].

## Notes

* ↑ No va poder disputar la Lliga Europea per ser un jugador forà.
* ↑ No va poder disputar la Lliga Europea per ser un jugador forà.